
	***	Hyväksyntämenettely
	***I	Tavallinen lainsäätämisjärjestys (ensimmäinen käsittely)
	***II	Tavallinen lainsäätämisjärjestys (toinen käsittely)
	***III	Tavallinen lainsäätämisjärjestys (kolmas käsittely)

(Menettely määräytyy säädösesityksessä ehdotetun oikeusperustan mukaan.)







	Tarkistukset säädösesitykseen

	Palstoina esitettävät parlamentin tarkistukset

Poistettava teksti merkitään vasempaan palstaan lihavoidulla kursiivilla. Tekstiä korvattaessa muutosmerkinnät tehdään molempiin palstoihin lihavoidulla kursiivilla. Uusi teksti merkitään oikeaan palstaan lihavoidulla kursiivilla.

Tarkistuksen tunnistetietojen ensimmäisellä ja toisella rivillä ilmoitetaan käsiteltävänä olevan säädösesityksen kohta, jota tarkistetaan. Jos tarkistus koskee olemassa olevaa säädöstä, jota säädösesityksellä muutetaan, tunnistetietojen kolmannella rivillä ilmoitetaan muutettavan säädöksen tyyppi ja numero ja neljännellä rivillä tarkistettavan tekstinkohdan paikannus.

Konsolidoituna tekstinä esitettävät parlamentin tarkistukset

Uusi teksti merkitään lihavoidulla kursiivilla. Poistettava teksti merkitään symbolilla ▌tai yliviivauksella. Tekstiä korvattaessa muutosmerkinnät tehdään siten, että uusi teksti merkitään lihavoidulla kursiivilla ja korvattava teksti poistetaan tai viivataan yli. 
Parlamentin yksiköiden tekemiä lopullisen tekstin teknisiä muutoksia ei merkitä.






SISÄLTÖ
Sivu
LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI	5

[bookmark: _Toc231977565]

LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
esityksestä neuvoston direktiiviksi yhteensovittamis- ja yhteistyötoimenpiteistä edustusta vailla oleville unionin kansalaisille kolmansissa maissa annettavan konsuliviranomaisten suojelun helpottamiseksi annetun direktiivin (EU) 2015/637 ja EU:n tilapäisen matkustusasiakirjan laatimisesta annetun direktiivin (EU) 2019/997 muuttamisesta
(COM(2023)0930 – C10‑0027/2026 – 2023/0441(CNS))
(Erityinen lainsäätämisjärjestys – kuuleminen)
Euroopan parlamentti, joka
–	ottaa huomioon neuvoston esityksen (05760/2026),
–	ottaa huomioon Euroopan unionin toiminnasta tehdyn sopimuksen 23 artiklan 2 kohdan, jonka mukaisesti neuvosto on kuullut parlamenttia (C10‑0027/2026),
–	ottaa huomioon työjärjestyksen 84 artiklan,
–	ottaa huomioon ulkoasiainvaliokunnan lausunnon,
–	ottaa huomioon kansalaisvapauksien sekä oikeus- ja sisäasioiden valiokunnan mietinnön (A10‑0000/2026),
1.	hyväksyy komission ehdotuksen sellaisena kuin se on tarkistettuna;
2.	pyytää komissiota muuttamaan ehdotustaan vastaavasti Euroopan unionin toiminnasta tehdyn sopimuksen 293 artiklan 2 kohdan mukaisesti;
3.	pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;
4.	pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;
5.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus direktiiviksi</DocAmend>
<Article>Johdanto-osan 2 kappale</Article>
	

	Neuvoston teksti
	Tarkistus

	(2)	Konsuliviranomaisten antamaa suojelua koskeviin edustusta vailla olevien unionin kansalaisten pyyntöihin johtavien kriisien esiintymistiheys ja laajuus ovat kasvussa. Näiden kokemusten perusteella ja edustusta vailla olevien unionin kansalaisten ja konsuliviranomaisten menettelyjen yksinkertaistamiseksi direktiivin (EU) 2015/637 sääntöjä ja menettelyjä olisi päivitettävä ja sujuvoitettava, jotta voidaan tehostaa konsuliviranomaisten suojelun antamista edustusta vailla oleville unionin kansalaisille erityisesti kriisitilanteissa. Jäsenvaltioiden ja unionin tasolla käytettävissä olevia resursseja olisi hyödynnettävä parhaalla mahdollisella tavalla sekä paikallisesti kolmansissa maissa että keskustasolla.
	(2)	Konsuliviranomaisten antamaa suojelua koskeviin edustusta vailla olevien unionin kansalaisten pyyntöihin johtavien kaikentyyppisten kriisien esiintymistiheys ja laajuus ovat kasvussa, ja niillä on suora vaikutus ulkomailla pysyvästi asuviin tai tilapäisesti oleskeleviin unionin kansalaisiin. 


Or. <Original>{EN}en</Original>
</Amend>
<Amend>Tarkistus		<NumAm>2</NumAm>
<DocAmend>Ehdotus direktiiviksi</DocAmend>
<Article>Johdanto-osan 2 a kappale (uusi)</Article>
	

	Neuvoston teksti
	Tarkistus

	
	(2 a)	Viime aikoina on saatu esimerkkejä siitä, miten jäsenvaltiot, olivatpa ne edustettuina tai eivät, ovat onnistuneet hallinnoimaan kriisejä ja hätätilanteita unionin edustustojen, unionin pelastuspalvelumekanismin ja muiden unionin elinten tuella, ja näiden esimerkkien perusteella direktiiviä (EU) 2015/637 täytyy päivittää, jotta voidaan ottaa huomioon sen voimaantulon jälkeen tosiasiallisesti käyttöön otetut koordinointivälineet ja sittemmin ilmenneet tarpeet ja antaa niille tarvittava oikeusperusta. 


Or. <Original>{EN}en</Original>
</Amend>
<Amend>Tarkistus		<NumAm>3</NumAm>
<DocAmend>Ehdotus direktiiviksi</DocAmend>
<Article>Johdanto-osan 2 b kappale (uusi)</Article>
	

	Neuvoston teksti
	Tarkistus

	
	(2 b)	Jotta voidaan saavuttaa tavoite eli yksinkertaistaa edustusta vailla olevien kansalaisten ja konsuliviranomaisten menettelyjä, tehostaa konsuliviranomaisten suojelun antamista erityisesti kriisitilanteissa ja vahvistaa Euroopan unionin toimintavalmiuksia, myös direktiivin (EU) 2015/637 sääntöjä ja menettelyjä olisi päivitettävä ja sujuvoitettava. Jäsenvaltioiden ja unionin tasolla käytettävissä olevia resursseja olisi hyödynnettävä parhaalla mahdollisella tavalla sekä paikallisesti kolmansissa maissa että pääkaupunkitasolla.


Or. <Original>{EN}en</Original>
</Amend>
<Amend>Tarkistus		<NumAm>4</NumAm>
<DocAmend>Ehdotus direktiiviksi</DocAmend>
<Article>Johdanto-osan 3 a kappale (uusi)</Article>
	

	Neuvoston teksti
	Tarkistus

	
	(3 a)	Joko tällaisten järjestelyjen ja yhteisten valmiuskehysten toteuttamisen perusteella tai muuten jäsenvaltioiden ja unionin edustustojen olisi jäsenvaltion pyynnöstä ja sen puolesta toimiessaan pyrittävä automatisoimaan edustusta vailla olevien kansalaisten tunnistaminen mahdollisimman pitkälle käyttämällä kriteerejä, joilla varmistetaan, että tunnistamisprosessin kesto ei koskaan haittaa suojelun tarjoamista. Jotta edustusta vailla olevat unionin kansalaiset voidaan tunnistaa tehokkaasti, olisi sovellettava 48 tunnin määräaikaa, jonka kuluessa kansalaisen olisi turvallisesti tavoitettava kansalaisuusjäsenvaltionsa suurlähetystö tai konsulaatti taikka kyseisen suurlähetystön tai konsulaatin tavoitettava hänet, taikka lyhyempää ajanjaksoa, jos yhteys on paikallisten olosuhteiden vuoksi vaarallinen tai mahdoton.


Or. <Original>{EN}en</Original>
</Amend>
<Amend>Tarkistus		<NumAm>5</NumAm>
<DocAmend>Ehdotus direktiiviksi</DocAmend>
<Article>Johdanto-osan 8 kappale</Article>
	

	Neuvoston teksti
	Tarkistus

	(8)	Jotta voidaan varmistaa Euroopan unionin toiminnasta tehdyn sopimuksen 20 artiklan 2 kohdan c alakohdassa vahvistetun konsuliviranomaisten antamaa suojelua koskevan oikeuden vaikuttavuus ja erityisesti varautuminen mahdollisiin konsulipalveluihin vaikuttaviin kriiseihin, jotka edellyttävät avun antamista edustusta vailla oleville kansalaisille, kolmansissa maissa toteutettavaan jäsenvaltioiden väliseen paikalliseen konsuliyhteistyöhön, jota unionin edustustot tukevat, olisi sisällyttävä näkemystenvaihtoa tällaisten kansalaisten kannalta merkityksellisistä asioista, kuten konsuliviranomaisten yhteisten valmiuskehysten luomisesta ja konsuliharjoitusten järjestämisestä. Tässä yhteydessä voi olla erityisen tärkeää, että edustusta vailla olevien jäsenvaltioiden konsuliviranomaiset otetaan mukaan mainittuun paikalliseen konsuliyhteistyöhön koordinoitaessa konsuliviranomaisten kriisivalmiutta ja -toimintaa. Tällainen näkemystenvaihto voitaisiin toteuttaa olemassa olevien paikallisten konsuliyhteistyörakenteiden puitteissa jäsenvaltioiden välisen tiedonvaihdon ohessa niiden käyttäessä toimivaltaansa muissa konsuli- tai paikallisasioissa.
	(8)	Jotta voidaan varmistaa Euroopan unionin toiminnasta tehdyn sopimuksen 20 artiklan 2 kohdan c alakohdassa vahvistetun konsuliviranomaisten antamaa suojelua koskevan oikeuden vaikuttavuus ja erityisesti varautuminen mahdollisiin konsulipalveluihin vaikuttaviin kriiseihin, jotka edellyttävät avun antamista edustusta vailla oleville kansalaisille, kolmansissa maissa toteutettavaan jäsenvaltioiden väliseen paikalliseen konsuliyhteistyöhön, jota unionin edustustot tukevat, olisi sisällyttävä näkemystenvaihtoa tällaisten kansalaisten kannalta merkityksellisistä asioista, kuten konsuliviranomaisten yhteisten valmiuskehysten luomisesta. Tällaisiin kehyksiin olisi aina sisällyttävä operatiivisia mekanismeja tai järjestelyjä, ja niitä olisi testattava vähintään vuosittain järjestämällä konsuliharjoituksia. Tässä yhteydessä voi olla erityisen tärkeää, että edustusta vailla olevien jäsenvaltioiden konsuliviranomaiset otetaan mukaan mainittuun paikalliseen konsuliyhteistyöhön koordinoitaessa konsuliviranomaisten kriisivalmiutta ja -toimintaa. Tällainen näkemystenvaihto voitaisiin toteuttaa olemassa olevien paikallisten konsuliyhteistyörakenteiden puitteissa jäsenvaltioiden välisen tiedonvaihdon ohessa niiden käyttäessä toimivaltaansa muissa konsuli- tai paikallisasioissa.


Or. <Original>{EN}en</Original>
</Amend>
<Amend>Tarkistus		<NumAm>6</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 kappale</Article>
	

	Neuvoston teksti
	Tarkistus

	(12)	Paikallisen konsuliyhteistyön yhteydessä konsuliviranomaisten yhteisiä valmiuskehyksiä olisi tarkistettava säännöllisesti ja päivitettävä tarvittaessa erityisesti konsuliharjoitusten tulosten perusteella. Konsuliviranomaisten yhteisiin valmiuskehyksiin voisi sisältyä myös jäsenvaltioiden tehtäviin liittyviä erityisjärjestelyjä, kuten joidenkin jäsenvaltioiden muodostaman ryhmän päätös vahvistaa yhteistyötään kriisivalmiutta tai kriisitoimintaa varten konsuliavun tehokkaan koordinoinnin varmistamiseksi. Konsuliviranomaisten yhteisten valmiuskehysten ei kuitenkaan pitäisi tulkita korvaavan jäsenvaltioiden nykyisiä kansallisia kriisisuunnitelmia tai vaikuttavan jäsenvaltioiden velvollisuuteen antaa konsuliapua omille kansalaisilleen.
	(12)	Paikallisen konsuliyhteistyön yhteydessä konsuliviranomaisten yhteisiä valmiuskehyksiä olisi tarkistettava niin usein kuin paikalliset olosuhteet edellyttävät ja joka tapauksessa vähintään vuosittain jokavuotisten konsuliharjoitusten tulosten perusteella. Konsuliviranomaisten yhteisiin valmiuskehyksiin voisi sisältyä myös jäsenvaltioiden tehtäviin liittyviä erityisjärjestelyjä, kuten joidenkin jäsenvaltioiden muodostaman ryhmän päätös vahvistaa yhteistyötään kriisivalmiutta tai kriisitoimintaa varten konsuliavun tehokkaan koordinoinnin varmistamiseksi. Konsuliviranomaisten yhteisten valmiuskehysten ei kuitenkaan pitäisi tulkita korvaavan jäsenvaltioiden nykyisiä kansallisia kriisisuunnitelmia tai vaikuttavan jäsenvaltioiden velvollisuuteen antaa konsuliapua omille kansalaisilleen.


Or. <Original>{EN}en</Original>
</Amend>
<Amend>Tarkistus		<NumAm>7</NumAm>
<DocAmend>Ehdotus direktiiviksi</DocAmend>
<Article>Johdanto-osan 13 kappale</Article>
	

	Neuvoston teksti
	Tarkistus

	(13)	Matkustusohjeet eli jäsenvaltioiden antamat tiedotteet tiettyihin kolmansiin maihin matkustamisen turvallisuudesta antavat matkustajille mahdollisuuden tehdä tietoon perustuvia päätöksiä tietyistä matkakohteista, myös sellaisista kolmansista maista, joissa heidän kansalaisuusjäsenvaltiollaan ei ole edustusta. Vaikka matkustusohjeiden antaminen on jäsenvaltioiden vastuulla, on hyödyllistä, että ne vaihtavat tietoja tästä aiheesta erityisesti kriisitilanteissa parantaakseen edustusta vailla oleville kansalaisille annettavien tietojen laatua. Tätä varten Euroopan ulkosuhdehallinnon olisi tuettava tällaisten tietojen vaihtoa jäsenvaltioiden välillä erityisesti suojatun internetsivustonsa (Consular OnLine eli CoOL) kautta. Tällainen tietojenvaihto voisi perustua matkustusohjeissa ilmoitettujen riskitasojen yhteiseen rakenteeseen.
	(13)	Matkustusohjeet eli jäsenvaltioiden antamat tiedotteet tiettyihin kolmansiin maihin matkustamisen turvallisuudesta antavat matkustajille mahdollisuuden tehdä tietoon perustuvia päätöksiä tietyistä matkakohteista, myös sellaisista kolmansista maista, joissa heidän kansalaisuusjäsenvaltiollaan ei ole edustusta. Edustusta vailla oleville kansalaisille annettavien tietojen parantamiseksi ja vaikka matkustusohjeiden antaminen on jäsenvaltioiden vastuulla, on hyödyllistä, että ne vaihtavat ajantasaisia tietoja ja pyrkivät yhdessä tarjoamaan johdonmukaista tietoa olemassa olevilla viestintävälineillä, erityisesti kriisitilanteissa. Kansalaisuusjäsenvaltio voi myös tarjota kansalaisille mahdollisuuden rekisteröidä matkansa kolmansiin maihin tai oleskelunsa kolmansissa maissa. Tätä varten Euroopan ulkosuhdehallinnon olisi tuettava tällaisten tietojen vaihtoa jäsenvaltioiden välillä erityisesti suojattujen tietojärjestelmiensä kautta. Tällainen tietojenvaihto voisi perustua matkustusohjeissa ilmoitettujen riskitasojen yhteiseen rakenteeseen.


Or. <Original>{EN}en</Original>
</Amend>
<Amend>Tarkistus		<NumAm>8</NumAm>
<DocAmend>Ehdotus direktiiviksi</DocAmend>
<Article>Johdanto-osan 21 a kappale</Article>
	

	Neuvoston teksti
	Tarkistus

	(21 a)	Edustusta vailla olevalle kansalaiselle myönnetty konsuliviranomaisten suojelu voi tietyissä tapauksissa, kuten pidätyksen, vangitsemisen tai vakavan rikoksen, vakavan onnettomuuden tai vakavan sairauden uhriksi joutumisen yhteydessä, aiheuttaa avustavan jäsenvaltion diplomaatti- tai konsuliviranomaisille epätavallisen korkeita matka-, majoitus- tai käännöskustannuksia. Nämä kustannukset voivat kuitenkin olosuhteista riippuen olla olennaisia ja perusteltuja, jotta yksittäiseen tapaukseen voidaan vastata asianmukaisesti. Edustusta vailla olevan kansalaisen kansalaisuusjäsenvaltiolle olisi ilmoitettava tällaisista mahdollisista kustannuksista direktiivissä säädetyn kuulemisen yhteydessä. Avustavan jäsenvaltion olisi voitava hakea korvausta tällaisista epätavallisen korkeista kustannuksista jäsenvaltiolta, jonka kansalainen edustusta vailla oleva henkilö on, myös silloin, kun tilanne on estänyt edustusta vailla olevaa henkilöä allekirjoittamasta takaisinmaksusitoumusta. Jäsenvaltion, jonka kansalainen kyseinen henkilö on, olisi korvattava aiheutuneet kustannukset avustavalle jäsenvaltiolle. Avustava jäsenvaltio ei voi pyytää jäsenvaltiota, jonka kansalainen edustusta vailla oleva kansalainen on, korvaamaan kustannuksia, joita avustavan jäsenvaltion kansalaisten ei tarvitsisi maksaa takaisin, jos nämä olisivat samassa tilanteessa. Jäsenvaltiot, joiden kansalaisia edustusta vailla olevat henkilöt ovat, eivät syrjimättömyysperiaatteen mukaan voi vaatia kansalaisiaan korvaamaan sellaisia kustannuksia, joiden takaisinmaksua ei vaadittaisi avustavan jäsenvaltion kansalaisilta.
	(21 a)	Edustusta vailla olevalle kansalaiselle myönnetty konsuliviranomaisten suojelu voi tietyissä tapauksissa, kuten pidätyksen, vangitsemisen tai vakavan rikoksen, vakavan onnettomuuden tai vakavan sairauden uhriksi joutumisen yhteydessä taikka hätätapauksessa ilmenevän avustamisen ja kotiuttamisen tarpeen yhteydessä, aiheuttaa avustavan jäsenvaltion diplomaatti- tai konsuliviranomaisille epätavallisen korkeita matka-, majoitus- tai käännöskustannuksia. Nämä kustannukset voivat kuitenkin olosuhteista riippuen olla olennaisia ja perusteltuja, jotta yksittäiseen tapaukseen voidaan vastata asianmukaisesti. Edustusta vailla olevan kansalaisen kansalaisuusjäsenvaltiolle olisi ilmoitettava tällaisista mahdollisista kustannuksista direktiivissä säädetyn kuulemisen yhteydessä. Avustavan jäsenvaltion olisi voitava hakea korvausta tällaisista epätavallisen korkeista kustannuksista jäsenvaltiolta, jonka kansalainen edustusta vailla oleva henkilö on, myös silloin, kun tilanne on estänyt edustusta vailla olevaa henkilöä allekirjoittamasta takaisinmaksusitoumusta. Jäsenvaltion, jonka kansalainen kyseinen henkilö on, olisi korvattava aiheutuneet kustannukset avustavalle jäsenvaltiolle. Avustava jäsenvaltio ei voi pyytää jäsenvaltiota, jonka kansalainen edustusta vailla oleva kansalainen on, korvaamaan kustannuksia, joita avustavan jäsenvaltion kansalaisten ei tarvitsisi maksaa takaisin, jos nämä olisivat samassa tilanteessa. Jäsenvaltiot, joiden kansalaisia edustusta vailla olevat henkilöt ovat, eivät syrjimättömyysperiaatteen mukaan voi vaatia kansalaisiaan korvaamaan sellaisia kustannuksia, joiden takaisinmaksua ei vaadittaisi avustavan jäsenvaltion kansalaisilta.


Or. <Original>{EN}en</Original>
</Amend>
<Amend>Tarkistus		<NumAm>9</NumAm>
<DocAmend>Ehdotus direktiiviksi</DocAmend>
<Article>Johdanto-osan 28 kappale</Article>
	

	Neuvoston teksti
	Tarkistus

	(28)	Koska konsuliapuun liittyvät tehtävät voivat vaihdella huomattavasti ja ne kattavat arkaluonteisia tilanteita, kuten pidätys, vangitseminen, loukkaantuminen tai rikoksen uhriksi joutuminen, on tarpeen varmistaa, että jäsenvaltioiden toimivaltaisilla viranomaisilla ja asiaankuuluvilla unionin toimielimillä ja elimillä on pääsy kaikkiin tarvittaviin tietoihin, myös henkilötietoihin, joita konsuliviranomaisten suojelun antaminen unionin kansalaisille edellyttää, ja että ne voivat myös vaihtaa keskenään näitä tietoja. Tässä yhteydessä jäsenvaltioiden toimivaltaisilla viranomaisilla ja, jos ne antavat asiassa tukea, unionin toimielimillä ja elimillä olisi oltava oikeus käsitellä erityisiä henkilötietoryhmiä, jos se on ehdottoman välttämätöntä konsuliviranomaisten suojelun antamiseksi asianomaiselle henkilölle. Tämän olisi katettava terveystiedot, joita voidaan joutua käsittelemään konsuliviranomaisten suojelun antamiseksi edustusta vailla olevalle kansalaiselle, joka on loukkaantunut tai sairastunut vakavasti. Lisäksi henkilöiden kasvokuvia on käsiteltävä esimerkiksi EU:n tilapäistä matkustusasiakirjaa myönnettäessä. Avun antaminen edustusta vailla olevalle kansalaiselle, myös oikeusvaateiden puolustamisen yhteydessä, voi poikkeuksellisesti edellyttää myös sellaisten henkilötietojen käsittelyä, joista ilmenee rotu tai etninen alkuperä, poliittisia mielipiteitä, uskonnollinen tai filosofinen vakaumus, ammattiliiton jäsenyys tai seksuaaliseen suuntautumiseen liittyviä tietoja. Tietyissä tapauksissa konsuliavun antaminen voi myös edellyttää geneettisten tietojen käsittelyä, esimerkiksi silloin, kun apu koskee vakavaan onnettomuuteen joutuneen toimintakyvyttömän henkilön yksiselitteistä tunnistamista, tai isyyden vahvistamisen yhteydessä. Pidätykseen tai säilöönottoon liittyvissä konsuliasioissa toimivaltaiset viranomaiset voivat todennäköisesti joutua käsittelemään rikostuomioihin ja rikoksiin liittyviä henkilötietoja.
	(28)	Koska konsuliapuun liittyvien tehtävien laajuus voi vaihdella huomattavasti paikallisen tilanteen tai unionin kansalaisten yksilöllisten tarpeiden mukaan ja ne kattavat arkaluonteisia tilanteita, kuten pidätys, vangitseminen, loukkaantuminen tai rikoksen uhriksi joutuminen, on tarpeen varmistaa, että jäsenvaltioiden toimivaltaisilla viranomaisilla ja asiaankuuluvilla unionin toimielimillä ja elimillä on pääsy erityisiin henkilötietoryhmiin sekä kaikkiin tarvittaviin tietoihin ja että ne voivat myös käsitellä ja vaihtaa keskenään näitä tietoja, jos se on ehdottoman välttämätöntä konsuliviranomaisten suojelun antamiseksi asianomaiselle henkilölle ja se on yleisen edun mukaista tai rekisteröidyn elintärkeän edun mukaista asetuksen (EU) 2016/679 9 artiklan ja asetuksen (EU) 2018/1725 10 artiklan mukaisesti. Lisäksi henkilöiden kasvokuvia on käsiteltävä esimerkiksi EU:n tilapäistä matkustusasiakirjaa myönnettäessä. Pidätykseen tai säilöönottoon liittyvissä konsuliasioissa toimivaltaiset viranomaiset voivat joutua käsittelemään rikostuomioihin ja rikoksiin liittyviä henkilötietoja.


Or. <Original>{EN}en</Original>
</Amend>
<Amend>Tarkistus		<NumAm>10</NumAm>
<DocAmend>Ehdotus direktiiviksi</DocAmend>
<Article>Johdanto-osan 30 kappale</Article>
	

	Neuvoston teksti
	Tarkistus

	(30)	Jos konsuliviranomaisten antama suojelu edellyttää unionin kansalaisten henkilötietojen siirtämistä sellaisiin kolmansiin maihin tai sellaisille kansainvälisille järjestöille, jotka osallistuvat kriisinhallintatoimenpiteisiin, kuten Yhdistyneille kansakunnille, tällaisten siirtojen olisi oltava asetuksen (EU) 2016/679 V luvun ja asetuksen (EU) 2018/1725 V luvun mukaisia.
	(30)	Unionin kansalaisten henkilötietojen siirtämisessä kolmansiin maihin tai kansainvälisille järjestöille, kuten Yhdistyneille kansakunnille, olisi noudatettava erittäin suurta varovaisuutta ja se olisi tehtävä vain, jos tällaisella yhteistyöllä on välitöntä merkitystä konsuliviranomaisten suojelun antamisen kannalta. Tällaisten siirtojen olisi aina oltava asetuksen (EU) 2016/679 V luvun ja asetuksen (EU) 2018/1725 V luvun mukaisia.


Or. <Original>{EN}en</Original>
</Amend>
<Amend>Tarkistus		<NumAm>11</NumAm>
<DocAmend>Ehdotus direktiiviksi</DocAmend>
<Article>Johdanto-osan 31 kappale</Article>
	

	Neuvoston teksti
	Tarkistus

	(31)	Avustavien jäsenvaltioiden, kansalaisuusjäsenvaltioiden tai unionin toimielinten ja elinten keräämiä henkilötietoja olisi säilytettävä vain niin kauan kuin se on tarpeen tässä direktiivissä säädettyjen tehtävien suorittamiseksi. Jos henkilötiedot koskevat virkamiesten, kuten kunniakonsulien, yhteystietoja, tietoja olisi säilytettävä niin kauan kuin kyseinen henkilö toimii kyseisenä yhteyshenkilönä. Pyynnön esittäjien henkilötietojen poistaminen ei saisi vaikuttaa jäsenvaltioiden kykyyn seurata tämän direktiivin soveltamista.
	(31)	Avustavien jäsenvaltioiden, kansalaisuusjäsenvaltioiden tai unionin toimielinten ja elinten keräämiä henkilötietoja olisi säilytettävä vain niin kauan kuin se on tarpeen tässä direktiivissä säädettyjen tehtävien suorittamiseksi. Henkilötietoja ei etenkään saisi säilyttää pidempään kuin on tarpeen kunkin tyyppisen avun antamiseksi, paitsi jos niitä on tarpeen säilyttää kansalaisten oikeusvaateiden tukemiseksi tai konsuliviranomaisten antaman suojelun kustannusten myöhempien korvausten käsittelemiseksi. Jos henkilötiedot koskevat virkamiesten, kuten kunniakonsulien, yhteystietoja, tietoja olisi säilytettävä niin kauan kuin kyseinen henkilö toimii kyseisenä yhteyshenkilönä. Pyynnön esittäjien henkilötietojen poistaminen ei saisi vaikuttaa jäsenvaltioiden kykyyn seurata tämän direktiivin soveltamista.


Or. <Original>{EN}en</Original>
</Amend>
<Amend>Tarkistus		<NumAm>12</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 1 alakohta</Article>
<DocAmend2>Direktiivi (EU) 2015/637</DocAmend2>
<Article2>7 artikla – 2 a kohta (uusi)</Article2>
	

	Neuvoston teksti
	Tarkistus

	
	2 a.	Jos meneillään on kriisitilanne, jossa kansalaisilta kestäisi jollakin ajanjaksolla yli 48 tuntia aikaa turvallisesti tavoittaa kansalaisuusjäsenvaltionsa suurlähetystö tai konsulaatti, taikka kyseisen suurlähetystön tai konsulaatin tavoittaa heidät, kansalaisten katsotaan olevan edustusta vailla.

	
	Kunkin avunpyynnön erityispiirteistä riippuen ja jos paikalliset olosuhteet asettavat kansalaiset vaaraan tai tekevät kansalaisille mahdottomaksi turvallisesti tavoittaa kansalaisuusjäsenvaltionsa suurlähetystö tai konsulaatti taikka kyseisen suurlähetystön tai konsulaatin tavoittaa heidät, 48 tunnin määräaikaa ei sovelleta ja kansalaisten katsotaan olevan edustusta vailla.


Or. <Original>{EN}en</Original>
<TitreJust>Perustelu</TitreJust>
Kriisitilanteessa prosessi, joka johtaa EU:n kansalaisen tunnistamiseen edustusta vailla olevaksi, olisi pidettävä mahdollisimman yksinkertaisena. Kun tunnistamisprosessista ja luettelon laatimisesta tehdään lähes automaattinen näiden yleisten kriteerien ansiosta, jäsenvaltiot ja EU:n edustustot voivat keskittyä suojelun antamiseen EU:n kansalaisille.
</Amend>
<Amend>Tarkistus		<NumAm>13</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 4 alakohta</Article>
<DocAmend2>Direktiivi (EU) 2015/637</DocAmend2>
<Article2>11 artikla – 2 a kohta (uusi)</Article2>
	

	Neuvoston teksti
	Tarkistus

	
	2 a.	Euroopan ulkosuhdehallinnolle ja unionin edustustoille on osoitettava tarvittavat taloudelliset ja henkilöresurssit yleiskustannusten ja horisontaalisen hallinnollisen lisätyömäärän kattamiseksi.


Or. <Original>{EN}en</Original>
</Amend>
<Amend>Tarkistus		<NumAm>14</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 4 alakohta</Article>
<DocAmend2>Direktiivi (EU) 2015/637</DocAmend2>
<Article2>12 artikla – 1 kohta – d alakohta</Article2>
	

	Neuvoston teksti
	Tarkistus

	d)	yhteisten konsuliharjoitusten järjestäminen;
	d)	yhteisten konsuliharjoitusten järjestäminen vähintään vuosittain tai niin usein kuin on tarpeen;


Or. <Original>{EN}en</Original>
</Amend>
<Amend>Tarkistus		<NumAm>15</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 4 alakohta</Article>
<DocAmend2>Direktiivi (EU) 2015/637</DocAmend2>
<Article2>13 artikla – 2 kohta – c a alakohta (uusi)</Article2>
	

	Neuvoston teksti
	Tarkistus

	
	c a)	järjestelyt, jotka liittyvät oikeudenkäynnin kohteena oleville kansalaisille annettavaan tukeen välitöntä huomiota edellyttävissä kiireellisissä tapauksissa.


Or. <Original>{EN}en</Original>
</Amend>
<Amend>Tarkistus		<NumAm>16</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 4 alakohta</Article>
<DocAmend2>Direktiivi (EU) 2015/637</DocAmend2>
<Article2>13 artikla – 2 kohta – 2 alakohta</Article2>
	

	Neuvoston teksti
	Tarkistus

	Yhteistä valmiuskehystä on päivitettävä tarvittaessa edustusta vailla olevien unionin kansalaisten suojelun helpottamiseksi.
	Yhteistä valmiuskehystä on päivitettävä vuosittain tai, riippuen paikallisista olosuhteista, niin usein kuin on tarpeen edustusta vailla olevien unionin kansalaisten suojelun helpottamiseksi.


Or. <Original>{EN}en</Original>
</Amend>
<Amend>Tarkistus		<NumAm>17</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 4 alakohta</Article>
<DocAmend2>Direktiivi (EU) 2015/637</DocAmend2>
<Article2>13 artikla – 3 kohta – 2 alakohta</Article2>
	

	Neuvoston teksti
	Tarkistus

	Kolmansissa maissa, joissa ei ole ainuttakaan unionin edustustoa, koordinoinnista vastaa 12 artiklan 3 kohdan mukaisesti sovittu paikallisen konsuliyhteistyön puheenjohtaja Euroopan ulkosuhdehallinnon tuella.
	Kolmansissa maissa, joissa ei ole ainuttakaan unionin edustustoa, koordinoinnista vastaa 12 artiklan 2 kohdan mukaisesti sovittu paikallisen konsuliyhteistyön puheenjohtaja Euroopan ulkosuhdehallinnon tuella.


Or. <Original>{EN}en</Original>
</Amend>
<Amend>Tarkistus		<NumAm>18</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 4 alakohta</Article>
<DocAmend2>Direktiivi (EU) 2015/637</DocAmend2>
<Article2>13 artikla – 4 a kohta (uusi)</Article2>
	

	Neuvoston teksti
	Tarkistus

	
	4 a.	Jäsenvaltiot voivat kansallisen lainsäädäntönsä mukaisesti antaa kansalaisilleen mahdollisuuden rekisteröityä toimivaltaisille kansallisille viranomaisille tai ilmoittaa niille asianmukaisin keinoin ja välinein matkoistaan kolmansiin maihin tai oleskelustaan kolmansissa maissa.


Or. <Original>{EN}en</Original>
</Amend>
<Amend>Tarkistus		<NumAm>19</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 4 alakohta</Article>
<DocAmend2>Direktiivi (EU) 2015/637</DocAmend2>
<Article2>13 artikla – 5 kohta</Article2>
	

	Neuvoston teksti
	Tarkistus

	5.	Euroopan ulkosuhdehallinto tukee jäsenvaltioiden välistä kriisitilanteita koskevaa tiedonvaihtoa, myös niiden kansalaisille antamiin matkustusohjeisiin tehtyjen muutosten osalta.”;
	5.	Euroopan ulkosuhdehallinto tukee jäsenvaltioiden välistä kriisitilanteita koskevaa tiedonvaihtoa, myös perustamalla kehittymässä olevia tilanteita koskevia varhaishavainta- ja hälytysmekanismeja.”;


Or. <Original>{EN}en</Original>
</Amend>
<Amend>Tarkistus		<NumAm>20</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 4 alakohta</Article>
<DocAmend2>Direktiivi (EU) 2015/637</DocAmend2>
<Article2>13 artikla – 5 a kohta (uusi)</Article2>
	

	Neuvoston teksti
	Tarkistus

	
	5 a.	Euroopan ulkosuhdehallinto tarjoaa tiiviissä yhteistyössä jäsenvaltioiden kanssa konsuliviranomaisten kriisivalmius- ja kriisinhallintakoulutusta unionin virkamiehille.


Or. <Original>{EN}en</Original>
</Amend>
<Amend>Tarkistus		<NumAm>21</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi (EU) 2015/637</DocAmend2>
<Article2>13 a artikla – 4 a kohta (uusi)</Article2>
	

	Neuvoston teksti
	Tarkistus

	
	4 a.	Jäsenvaltioiden on kriisitilanteiden kaikissa vaiheissa vaihdettava tietoja kansalaisille antamistaan matkustusohjeista ja koordinoitava toimiaan niiden yhdenmukaisuuden varmistamiseksi käyttäen kaikkia asianmukaisia keinoja ja välineitä. Euroopan ulkosuhdehallinto tukee jäsenvaltioita niiden kansalaisille antamiin matkustusohjeisiin tehtävien muutosten koordinoinnissa. 


Or. <Original>{EN}en</Original>
</Amend>
<Amend>Tarkistus		<NumAm>22</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 6 alakohta</Article>
<DocAmend2>Direktiivi (EU) 2015/637</DocAmend2>
<Article2>13 c artikla – 1 kohta</Article2>
	

	Neuvoston teksti
	Tarkistus

	1.	Jäsenvaltioiden on toteutettava aiheellisia toimenpiteitä tiedottaakseen kansalaisilleen Euroopan unionin toiminnasta tehdyn sopimuksen 20 artiklan 2 kohdan c alakohdassa vahvistetusta oikeudesta.
	1.	Jäsenvaltioiden on toteutettava aiheellisia ja ennakoivia toimenpiteitä tiedottaakseen kansalaisilleen Euroopan unionin toiminnasta tehdyn sopimuksen 20 artiklan 2 kohdan c alakohdassa vahvistetusta oikeudesta erityisesti 

	
	a) sisällyttämällä tietoa oikeudesta konsuliviranomaisten antamaan suojeluun matkustusohjeisiin ja konsuliviranomaisten antamaa suojelua koskeviin kampanjoihin;

	
	b) toteuttamalla tiedotuskampanjoita yhteistyössä kolmansiin maihin matkustamista tarjoavien matkustajaliikennepalvelujen tarjoajien ja liikennekeskusten kanssa;

	
	c) kehittämällä digitaalisia alustoja tai mobiilisovelluksia, joiden kautta EU:n kansalaisilla on milloin tahansa nopea ja helppo pääsy konsuliviranomaisten antamaa suojelua koskeviin tietoihin ja yhteyskanaviin;

	
	d) kehittämällä automaattisia ilmoitusjärjestelmiä, jotta kaikille EU:n kansalaisille voidaan antaa tilannekohtaista tietoa heidän oikeuksistaan ja siitä, miten he voivat käyttää niitä saapuessaan kolmansiin maihin, sekä reaaliaikaisia varoitusviestejä ja suosituksia kriisitilanteessa niille kansalaisille, jotka ovat rekisteröityneet tämän direktiivin 13 artiklan 4 a kohdan mukaisesti.


Or. <Original>{EN}en</Original>
</Amend>
<Amend>Tarkistus		<NumAm>23</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 7 alakohta</Article>
<DocAmend2>Direktiivi (EU) 2015/637</DocAmend2>
<Article2>14 artikla – 5 kohta</Article2>
	

	Neuvoston teksti
	Tarkistus

	Jos 9 artiklan a–c alakohdassa tarkoitetuissa tilanteissa konsuliviranomaisten edustusta vailla olevalle kansalaiselle antamasta suojelusta aiheutuu diplomaatti- tai konsuliviranomaisille epätavallisen korkeita mutta olennaisia ja perusteltuja matka-, majoitus- tai käännöskustannuksia, avustavan jäsenvaltion on 10 artiklan 2 kohdassa säädetyn kuulemisen yhteydessä ilmoitettava jäsenvaltiolle, jonka kansalainen edustusta vailla oleva henkilö on, tällaisista mahdollisista kustannuksista, ja avustava jäsenvaltio voi 12 kuukauden kuluessa avun antamisesta pyytää tällaisten kustannusten korvaamista suoraan kansalaisuusjäsenvaltiolta.
	Jos 9 artiklan a–c ja e alakohdassa tarkoitetuissa tilanteissa konsuliviranomaisten edustusta vailla olevalle kansalaiselle antamasta suojelusta aiheutuu diplomaatti- tai konsuliviranomaisille epätavallisen korkeita mutta olennaisia ja perusteltuja matka-, majoitus- tai käännöskustannuksia, avustavan jäsenvaltion on 10 artiklan 2 kohdassa säädetyn kuulemisen yhteydessä ilmoitettava jäsenvaltiolle, jonka kansalainen edustusta vailla oleva henkilö on, tällaisista mahdollisista kustannuksista, ja avustava jäsenvaltio voi 12 kuukauden kuluessa avun antamisesta pyytää tällaisten kustannusten korvaamista suoraan kansalaisuusjäsenvaltiolta.


Or. <Original>{EN}en</Original>
</Amend>
<Amend>Tarkistus		<NumAm>24</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 9 alakohta</Article>
<DocAmend2>Direktiivi (EU) 2015/637</DocAmend2>
<Article2>16 a artikla – 5 kohta</Article2>
	

	Neuvoston teksti
	Tarkistus

	5.	Jäsenvaltioiden toimivaltaiset viranomaiset sekä unionin toimielimet ja elimet voivat käsitellä henkilötietoja, joista ilmenee rotu tai etninen alkuperä, poliittisia mielipiteitä, uskonnollinen tai filosofinen vakaumus, ammattiliiton jäsenyys, geneettisiä tietoja, biometrisiä tietoja luonnollisen henkilön yksiselitteistä tunnistamista varten, terveystietoja, seksuaalista käyttäytymistä ja seksuaalista suuntautumista koskevia tietoja tai konsuliviranomaisten antamaa suojelua tarvitsevan henkilön rikostuomioihin ja rikoksiin liittyviä henkilötietoja, jos se on ehdottoman välttämätöntä 9, 10, 11 ja 13 a artiklassa tarkoitettujen tehtävien suorittamiseksi kyseisen henkilön osalta.
	5.	Jäsenvaltioiden toimivaltaisilla viranomaisilla on valtuudet käsitellä Euroopan parlamentin ja neuvoston asetuksen (EU) 2016/679 9 artiklassa määriteltyjä ja sen soveltamisalaan kuuluvia erityisiä henkilötietoryhmiä sekä tarvittaessa konsuliviranomaisten antamaa suojelua tarvitsevan henkilön rikostuomioihin ja rikoksiin liittyviä henkilötietoja, jos se on ehdottoman välttämätöntä 9, 10, 11 ja 13 a artiklassa tarkoitettujen tehtävien suorittamiseksi kyseisen henkilön osalta.


Or. <Original>{EN}en</Original>
</Amend>
<Amend>Tarkistus		<NumAm>25</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 9 alakohta</Article>
<DocAmend2>Direktiivi (EU) 2015/637</DocAmend2>
<Article2>16 a artikla – 5 a kohta (uusi)</Article2>
	

	Neuvoston teksti
	Tarkistus

	
	5 a.	Unionin toimielimillä ja elimillä on valtuudet käsitellä Euroopan parlamentin ja neuvoston asetuksen (EU) 2018/1725 10 artiklassa määriteltyjä ja sen soveltamisalaan kuuluvia erityisiä henkilötietoryhmiä sekä tarvittaessa konsuliviranomaisten antamaa suojelua tarvitsevan henkilön rikostuomioihin ja rikoksiin liittyviä henkilötietoja, jos se on ehdottoman välttämätöntä 9, 10, 11 ja 13 a artiklassa tarkoitettujen tehtävien suorittamiseksi kyseisen henkilön osalta.


Or. <Original>{EN}en</Original>
</Amend>
<Amend>Tarkistus		<NumAm>26</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 9 alakohta</Article>
<DocAmend2>Direktiivi (EU) 2015/637</DocAmend2>
<Article2>16 a artikla – 7 kohta – 1 alakohta</Article2>
	

	Neuvoston teksti
	Tarkistus

	Tätä direktiiviä sovellettaessa jäsenvaltioiden toimivaltaiset viranomaiset saavat siirtää henkilötietoja kolmanteen maahan tai kansainväliselle järjestölle ainoastaan 9, 10 ja 13 a artiklassa tarkoitettujen tehtävien suorittamiseksi ja asetuksen (EU) 2016/679 V luvun mukaisesti.
	Tätä direktiiviä sovellettaessa jäsenvaltioiden toimivaltaiset viranomaiset saavat siirtää henkilötietoja kolmanteen maahan tai kansainväliselle järjestölle ainoastaan, jos sillä on välitöntä merkitystä niiden valmiuksille suorittaa 9, 10 ja 13 a artiklassa tarkoitetut tehtävät ja asetuksen (EU) 2016/679 V luvun mukaisesti.


Or. <Original>{EN}en</Original>
</Amend>
<Amend>Tarkistus		<NumAm>27</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 9 alakohta</Article>
<DocAmend2>Direktiivi (EU) 2015/637</DocAmend2>
<Article2>16 a artikla – 7 kohta – 2 alakohta</Article2>
	

	Neuvoston teksti
	Tarkistus

	Tätä direktiiviä sovellettaessa unionin toimielimet ja elimet saavat siirtää henkilötietoja kolmanteen maahan tai kansainväliselle järjestölle ainoastaan 10 artiklan 1 kohdassa, 11 ja 13 a artiklassa tarkoitettujen tehtävien suorittamiseksi ja asetuksen (EU) 2018/1725 V luvun mukaisesti.
	Tätä direktiiviä sovellettaessa unionin toimielimet ja elimet saavat siirtää henkilötietoja kolmanteen maahan tai kansainväliselle järjestölle ainoastaan, jos sillä on välitöntä merkitystä niiden valmiuksille suorittaa 10 artiklan 1 kohdassa, 11 ja 13 a artiklassa tarkoitetut tehtävät ja asetuksen (EU) 2018/1725 V luvun mukaisesti.


Or. <Original>{EN}en</Original>
</Amend>
<Amend>Tarkistus		<NumAm>28</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi (EU) 2015/637</DocAmend2>
<Article2>19 artikla – 3 kohta – 1 alakohta</Article2>
	

	Neuvoston teksti
	Tarkistus

	Komissio arvioi direktiiviä aikaisintaan [kahdeksan vuoden kuluttua muutosdirektiivin saattamiselle osaksi kansallista lainsäädäntöä asetetun määräajan jälkeen] ja esittää Euroopan parlamentille ja neuvostolle kertomuksen arvioinnin tärkeimmistä havainnoista.
	Komissio arvioi direktiiviä viimeistään [viiden vuoden kuluttua muutosdirektiivin saattamiselle osaksi kansallista lainsäädäntöä asetetun määräajan jälkeen] ja esittää Euroopan parlamentille ja neuvostolle kertomuksen arvioinnin tärkeimmistä havainnoista. Sen jälkeen suoritetaan asianmukaisin väliajoin lisäarviointeja sen varmistamiseksi, että tämä direktiivi pysyy ajan tasalla ja että siinä otetaan huomioon uudet tarpeet ja muuttuvat tilanteet.


Or. <Original>{EN}en</Original></Amend></RepeatBlock-Amend>

